વૈજ્ઞાનિકો મુજબ ઓપરેશન બાદ જે ઉંદરનું માથુ ટ્રાન્સપ્લાન્ટ કરવામાં આવ્યું હતું તે જોઈ પણ શકતો હતો અને અનુભવ પણ કરી શકતો હતો. જેના કારણે વૈજ્ઞાનિકોને સાબિતી મળી કે ઉંદરના માથાને એક શરીરથી અલગ કરી બીજા શરીર સાથે જોડવા છતા તેનું મગજ પહેલા જેવું જ કામ કરતું હતું. આ પ્રયોગ કરનાર ટીમમાં ઇટલીના વિવાદીત ન્યુરોસર્જન સેરિગો કેનાવેરો પણ સામેલ હતા. ઉલ્લેખનીય છે કે સેરિગોએ જાહેર કર્યું છે કે વર્ષ 2017ના અંત સુધીમાં તેઓ માનવીય મષ્તકને ટ્રાન્સપ્લાન્ટ કરશે. આ મુદ્દે વિશ્વના બીજા કેટલાક વૈજ્ઞાનિકોનું કહેવું છે કે માનવીય મસ્તકોના ટ્રાન્સપ્લાન્ટ માટે યોગ્ય તથ્યો ન હોવાથી હજુ તેને શક્ય બનાવી શકાય નહીં. તો કેટલાકે સેરિગોની આ યોજાનાની આલોચના કરી છે.